Document ID: 32005D0384

ODLOČBA KOMISIJE
z dne 12. maja 2005
o spremembi odločb 2000/45/ES, 2001/405/ES, 2001/688/ES, 2002/255/ES in 2002/747/ES zaradi podaljšanja veljavnosti okoljskih meril za podelitev znaka Skupnosti za okolje določenim proizvodom
(notificirano pod dokumentarno številko K(2005) 1446)
(Besedilo velja za EGP)
(2005/384/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Evropskega parlamenta in Sveta (ES) št. 1980/2000 z dne 17. julija 2000 o spremenjenem sistemu Skupnosti za podeljevanje znaka za okolje (1) in zlasti drugega pododstavka člena 6(1) Uredbe,
po posvetovanju z Odborom Evropske unije za znak za okolje,
ob upoštevanju naslednjega:
(1)
Opredelitev skupine proizvodov in okoljska merila, določeni v Odločbi Komisije 2000/45/ES z dne 17. decembra 1999 o določitvi okoljskih meril za podelitev znaka Skupnosti za okolje pralnim strojem (2), prenehajo veljati 30. novembra 2006.
(2)
Opredelitev skupine proizvodov in okoljska merila, določeni v Odločbi Komisije 2001/405/ES z dne 4. maja 2001 o določitvi okoljskih meril za podelitev znaka za okolje Skupnosti izdelkom iz tissue papirja za higienske namene uporabe (3), prenehajo veljati 5. maja 2006.
(3)
Opredelitev skupine proizvodov in okoljska merila, določeni v Odločbi Komisije 2001/688/ES z dne 28. avgusta 2001 o določitvi ekoloških meril za podelitev znaka Skupnosti za okolje sredstvom za izboljšanje tal in rastnim substratom (4), prenehajo veljati 29. avgusta 2006.
(4)
Odločba Komisije 2002/255/ES z dne 25. marca 2002 o določitvi okoljskih meril za podeljevanje znaka za okolje Skupnosti televizijskim sprejemnikom (5) preneha veljati 31. marca 2006.
(5)
Odločba Komisije 2002/747/ES z dne 9. septembra 2002 o določitvi spremenjenih okoljskih meril za podelitev znaka za okolje Skupnosti žarnicam in o spremembi Odločbe 1999/568/ES (6) preneha veljati 31. avgusta 2006.
(6)
V skladu z Uredbo (ES) št. 1980/2000 je bil opravljen redni pregled okoljskih meril in z njimi povezanih zahtev za ocenjevanje in preverjanje, ki so bile določene z zgoraj navedenimi odločbami.
(7)
Glede na pregled navedenih meril in zahtev je primerno, da se obdobje veljavnosti okoljskih meril in zahtev podaljša za eno leto.
(8)
Ker se redni pregled v skladu z Uredbo (ES) št. 1980/2000 nanaša samo na okoljska merila ter zahteve za ocenjevanje in preverjanje, odločbi 2002/255/ES in 2002/747/ES ostaneta v veljavi.
(9)
Odločbe 2000/45/ES, 2001/405/ES, 2001/688/ES, 2002/255/ES in 2002/747/ES je zato treba ustrezno spremeniti.
(10)
Ukrepi, predvideni s to odločbo, so v skladu z mnenjem Odbora, ustanovljenega v skladu s členom 17 Uredbe (ES) št. 1980/2000 -
SPREJELA NASLEDNJO ODLOČBO:
Člen 1
V Odločbi 2000/45/ES se člen 3 nadomesti z naslednjim:
„Člen 3
Okoljska merila za skupino proizvodov ‚pralni stroj’ ter s tem povezane zahteve za ocenjevanje in preverjanje veljajo do 30. novembra 2007.“
Člen 2
V Odločbi 2001/405/ES se člen 3 nadomesti z naslednjim:
„Člen 3
Okoljska merila za skupino proizvodov ‚izdelki iz tissue papirja za higienske namene uporabe’ ter s tem povezane zahteve za ocenjevanje in preverjanje veljajo do 4. maja 2007.“
Člen 3
V Odločbi 2001/688/ES se člen 3 nadomesti z naslednjim:
„Člen 3
Okoljska merila za skupino proizvodov ‚sredstva za izboljšanje tal in rastni substrati’ ter s tem povezane zahteve za ocenjevanje in preverjanje veljajo do 28. avgusta 2007.“
Člen 4
V Odločbi 2002/255/ES se člen 4 nadomesti z naslednjim:
„Člen 4
Okoljska merila za skupino proizvodov ‚televizijski sprejemniki’ ter s tem povezane zahteve za ocenjevanje in preverjanje veljajo do 31. marca 2007.“
Člen 5
V Odločbi 2002/747/ES se člen 5 nadomesti z naslednjim:
„Člen 5
Okoljska merila za skupino proizvodov ‚žarnice’ ter s tem povezane zahteve za ocenjevanje in preverjanje veljajo do 31. avgusta 2007.“
Člen 6
Ta odločba je naslovljena na države članice.
V Bruslju, 12. maja 2005

Labels: 1
7
3
6
12